Aktîvîstanê Têgêrayîşê Ciwanan ê Şorişgêran û Cinîyan ê Ciwanan ê Azadan hêrişê dewleta tirke yê vera Başûrê Kurdîstanî şermezar kerdî.
Strasbourg
Seba şermezarkerdişê hêrişê dewleta tirke yê vera Başûrê Kurdîstanî aktîvîstanê Têgêrayîşê Ciwanan ê Şorişgêran û Cinîyan ê Ciwanan ê Azadan pankartî daliqnayî. Çalakîye de sloganê ''Kiştox Erdogan'' û ''Ocalanî rê Azadîye'' ameyî vatene. Ciwanan çalakîye de fotografê Rayberê Şarê Kurdî Abdullah Ocalanî û alaya PKKyî berz kerdî.
Kassel
Şaristanê Kasselî yê Almanya de çarçewa kampanyaya ''Meverde'' de bi şîarê ''Ma rayîr nêdanê îşxalan'' aktîvîstanê Têgêrayîşê Ciwanan ê Şorişgêran û Cinîyan ê Ciwanan ê Azadan nawnayîşêk serûber kerd û îşxalî şermezar kerdî. Çalakî Konigplatz de ameye kerdene û alayê TEV-DEMî û pankarta almankî ya bi nuşteyê ''Wextêk de ke pêro dinya vera vîrusê Korona têkoşîn kena, Erdogan pê teyarayanê şerî kurdan ser o bombayan varneno.''
